Φρίντριχ-Βίλχελμ Μύλλερ

Ο Φρίντριχ-Βίλχελμ Μύλλερ (1897-1947) ήταν Γερμανός στρατηγός του ιππικού κατά τη διάρκεια του Β΄ Παγκοσμίου Πολέμου. Γεννήθηκε στο Μπάρμεν, σημερινό Βούπερταλ.

Βιογραφία 
Υπηρέτησε στον Α΄ Παγκόσμιο Πόλεμο και προάχθηκε στο βαθμό του υπολοχαγού. Μετά τον πόλεμο κατατάχθηκε στην αστυνομία. Επανακατατάχθηκε στον στρατό και υπηρέτησε στη Γαλλία, στα Βαλκάνια και στην Ελλάδα. Ο Μύλλερ ήταν διαβόητος για τη σκληρότητα που επέδειξε απέναντι στον τοπικό πληθυσμό ως διοικητής της Κρήτης, όπου και του αποδόθηκε ο χαρακτηρισμός σφαγέας. Συνελήφθη το 1945 από τους Σοβιετικούς και παραδόθηκε στους  Άγγλους. Αργότερα εκδόθηκε στην Ελλάδα, όπου δικάστηκε για εγκλήματα όπως τα ολοκαυτώματα της Βιάννου και του Κέντρους στο Αμάρι, για τα οποία καταδικάστηκε σε θάνατο και εκτελέστηκε στις 20 Μαΐου 1947 στο Χαϊδάρι.

Πηγές 
 Γιώργος Χαροκόπος: Die Entführung von General Kreipe. Kouvidis Manouras, Iraklio 2002, ISBN 960-86883-4-5.
 Franz-Josef Schmit: Wittlichs erster Standortkommandant: General Friedrich Wilhelm Müller als Divisionschef und Kommandant der „Festung Kreta“ und seine Verantwortung für Kriegsverbrechen der Wehrmacht im besetzten Griechenland 1941–1944. Privatdruck, Wittlich 2015.

Εξωτερικοί σύνδεσμοι 
 Historic.de – Βιογραφία και εικόνες

Γερμανοί του Β΄ Παγκοσμίου Πολέμου
Γερμανοί_εγκληματίες
Γερμανοί_στρατιωτικοί